मलेशिया में भारतीय मूल के व्यक्ति ने पीछे चलने का बनाया रिकॉर्ड  
जी देव इपोह से कुआलालंपुर ट्रंक रोड पर उल्टा पैदल चले। उन्होंने अपने पहले के 40 किलोमीटर पीछे चलने के रिकॉर्ड को तोड़ने में सात घंटे का समय लगा।
मलेशिया में भारतीय मूल के एक 57 वर्षीय व्यक्ति ने लीवर कैंसर से बचने के मात्र एक वर्ष बाद 44 किलोमीटर पीछे पैदल चलकर वर्ष 2004 में बनाया गया अपना ही रिकॉर्ड तोड़कर नया रिकॉर्ड बनाया है।  जी देव इपोह से कुआलालंपुर ट्रंक रोड पर उल्टा पैदल चले। उन्होंने अपने पहले के 40 किलोमीटर पीछे चलने के रिकार्ड को तोड़ने में सात घंटे का समय लगा। वर्ष 2003 में देव ने पहांग प्रांत के कैमरन हाईलैंड्स स्थित तनाह राता नगरपालिका परिषद के चारों ओर 100 चक्कर लगाये थे जो 40 किलोमीटर के बराबर है।  वर्ष 1996 के बाद विभिन्न प्रतियोगिताओं में हिस्सा लेने के लिए देव का नाम मलेशिया बुक ऑफ रिकॉर्ड में पांच बार आया। उन्होंने कहा कि पिछले वर्ष जनवरी में उन्हें लीवर कैंसर होने का पता चला था और चिकित्सकों ने कहा था कि उनके पास केवल पांच वर्ष का समय है। उन्होंने कहा, मैंने इसके बावजूद हार नहीं मानी और व्यायाम जारी रखा। चार महीने बाद गत वर्ष 19 अप्रैल को मेरे चिकित्सक ने कहा कि मेरा रोग ठीक हो गया है।